AaB får ikke en ny kamp mod Kolding om at komme i DM-finalen. Dansk Håndbold Forbund har afvist AaB's klage over, at Koldings Bo Spellerberg fik lov til at spille mod AaB i lørdags, selvom han kun havde afsonet den ene af to spilledages karantæne. AaB Håndbolds direktør Jan Larsen siger til TV2/Nord, at det er en sort dag for dansk håndbold. Han siger, at AaB nu i løbet af den kommende uge vil overveje de videre muligheder for at klage til Dansk Idrætsforbund.
AaB håndbolds direktør er skuffet over Dansk Håndbold Forbunds afgørelse, og kalder det en sort dag for dansk håndbold.